RESOLUCIÓN do 4 de abril de 2005 pola que se convoca unha xornada sobre aspectos técnico-xurídicos da sinatura electrónica en España.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 12/04/2005

Dentro do Plan de actividades da Escola Galega de Administración Pública para o 2005 e de acordo coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócase, unha xornada sobre aspectos técnico-xurídicos da sinatura electrónica en España, conforme as seguintes bases:
1. Obxectivos.
A transición do documento en papel ao soporte electrónico ou dixital exixe un ámbito de transmisión que asegure a autoría, a confidencialidade, a integridade e o non-repudio na orixe nin no destino da información que contén.
A chamada criptografía de clave asimétrica ou pública sérvese da sinatura electrónica para ofrecer unha solución técnica que asegure, e incluso incremente, esas funcións que acompañaron tradicionalmente a subscrición manuscrita, respecto do documento en formato papel.
Para dotar a sinatura electrónica dun marco xurídico en España, ditouse a recente Lei 59/2003, que substituiu ao pioneiro Decreto Lei 14/1999, que pola súa vez, se adelantou por meses á Directiva 1999/93 que establece criterios de harmonización para a súa regulación nos distintos países da Unión Europea.
A prexente xornada pretende abordar con destacados especialistas na materia, non só a súa regulación no noso dereito, senón tamén a súa aplicación práctica, así como o emerxente uso da sinatura electrónica nas relacións dos cidadáns coa Administración tributaria.
2. Contido.
Trataranse estes temas:
-A criptografía adaptada á sinatura electrónica.
-Situación actual do uso da sinatura electrónica na Administración tributaria.
-Marco xeral da sinatura electrónica: a Lei 59/2003.
-A sinatura electrónica das persoas xurídicas.
-Equivalencia funcional entre a sinatura electrónica e a manuscrita.
3. Destinatarios.
Persoal ao servizo da Xunta de Galicia e da Administración local galega e interesados en xeral.
4. Desenvolvemento.
-Horario: mañá e tarde.
-Lugar e data: a xornada convocada desenvolverase no salón de actos do edificio administrativo da Xunta de Galicia en Ourense, sito na avda. da Habana nº 79, da citada cidade, o día 4 de maio de 2005.
5. Inscrición.
-Prazo: remata o luns, día 2 de maio de 2005.
-Tramitación de solicitudes: as solicitudes irán dirixidas ao director da Escola Galega de Administración Pública, Polígono das Fontiñas, rúa de Madrid, 2-4, 15707 Santiago de Compostela, segundo o modelo que figura como anexo a esta convocatoria, e presentaranse no rexistro xeral da EGAP ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30.
-Número de prazas: limitado á capacidade do local.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión, chamando por teléfono, o día 3 de maio, de 8.30 a 14.30 horas, aos seguintes números: 981 54 62 39/44 ou 981 54 60 40.
6. Modificacións.
A EGAP reserva para si a facultade de interpretar e de resolver as incidencias que puidesen xurdir no desenvolvemento da xornada, así como a de cancelala, se o escaso número de solicitudes non xustificase a súa realización.
7. Certificación de asistencia.
Entregaráselles, ao remate da xornada, a aquelas persoas inscritas que concorresen asiduamente a ela, cando a súa asistencia sexa igual ou superior ao 85% das horas lectivas programadas, e expresarase neste documento a natureza da actividade e as datas da súa realización.
Santiago de Compostela, 4 de abril de 2005.
Domingo Bello Janeiro
Director da Escola Galega
de Administración Pública
CONSELLERÍA DE FAMILIA,
XUVENTUDE, DEPORTE
E VOLUNTARIADO
© Xunta de Galicia. Información mantida e publicada na internet pola Xunta de Galicia
Oficina de Rexistro Único e Información
|
Suxestións e queixas
|
Aviso legal
|
Atendémolo/a
Subir
var myForm=document.getElementById('formulario');
Xunta de Galicia. Información mantida e publicada na internet pola Xunta de Galicia
Atención á cidadanía
|
Accesibilidade
|
Aviso legal
|
Mapa do portal
|
RSS
Xunta de Galicia. Información mantida e publicada na internet pola Xunta de Galicia
Atención á cidadanía
Accesibilidade
Aviso legal
Mapa do portal
RSS
$('a[data-toggle="tab"]').on('hidden.bs.tab', function (e) {
            $(this).css("display", "block");
        })